La Fundació del Patrimoni Industrial inicia el procés de contractació del nou gerent
02 de maig 2018

![](/media/a0cfodwl/99-img_0275_cuerpo.jpg)El Patronat de la Fundació de la Comunitat Valenciana de Patrimoni Industrial de Sagunt ha acordat, en la seua reunió del passat dijous, iniciar el procés per a cobrir el lloc de gerent mitjançant una convocatòria oberta a totes les persones que complisquen els requisits per a esta responsabilitat.

  

Algunes de les funcions del gerent seran portar la direcció, gestió i administració de la fundació, així com proposar al patronat la fórmula per al nomenament del personal necessari per a desenvolupar millor les finalitats de la fundació.

  

Entre els requisits per a aspirar al càrrec es troben estar en possessió d'una titulació universitària de grau superior, tindre experiència en la gestió d'entitats culturals i associatives i el coneixement de les llengües valenciana i castellana. També es valoraran els coneixements de la història industrial i del moviment obrer a Sagunt, així com del patrimoni industrial en general.  

Les bases estan publicades al complet en [www.fcvsagunto.wordpress.com](http://www.fcvsagunto.wordpress.com/). Les persones que desitgen participar en esta convocatòria hauran de presentar la seua sol·licitud mitjançant l'enviament d'un correu a [fcvgerent@gmail.com](mailto:fcvgerent@gmail.com). El termini de finalitzarà el 15 de maig de 2018.​

*   [](http://www.facebook.com/sharer.php?u=https://aytosagunto.es/va/actualitat/la-fundacio-del-patrimoni-industrial-inicia-el-proces-de-contractacio-del-nou-gerent/ "Facebook")
*   [](http://twitter.com/share?url=https://aytosagunto.es/va/actualitat/la-fundacio-del-patrimoni-industrial-inicia-el-proces-de-contractacio-del-nou-gerent/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fundacio-del-patrimoni-industrial-inicia-el-proces-de-contractacio-del-nou-gerent/ "Linked In")
*   [](mailto:?body=https://aytosagunto.es/va/actualitat/la-fundacio-del-patrimoni-industrial-inicia-el-proces-de-contractacio-del-nou-gerent/)